Yerna-d daɣen REUTER Yves d akken: «A.J Greimas yefka-d azenziɣ amesgan, d win yettwassnen aṭas, turda-ines n tazwara am tin n uzenziɣ n tigawin. Limmer yakk tineqqisin sɛant ayen i tent-icerken nezmer ad nejmeɛ iwudam deg yiwen n ugraw. Ihi yebḍa (06) n yigrawen n yimesgan i yettekkan deg tneqqist. Amygay ad inadi taɣawsa; ayen i ten-icerken d lebɣi, Amalal d umnamar tecrek-iten tezmert ad ɛiwnen amgay, akken zemren ad ilin d ugur n lebɣi-s, Amsifaḍ d unermas tecrek-iten; tmussni d teywalt (communication), d nitni ara yesxedmen amgay akken ad inadi neɣ ad yessuter taɣawsa. Yezmer daɣen ad yili yiwen n uwadem ara yilin d amsifaḍ d anermas, d amgay ɣef yiwet n tikkelt mi ara yebɣu wasaḍ ad dyawi taɣawsa-nni i yiman-is.18» 17 SALHI Mohand Akli, asegzawal ameẓẓyan n tsekla, Op.cit, p.40 18 REUTER Yves, l’analyse du récit, Op.cit, p.50 20